**Referat**

Tilstedeværende: *Anders Kalsbøl, Johnny Westh, Henrik Hagelskjær, Rasmus Bahnsen, Magnus Johansen, Jonas Slot Bach og Jonathan Ries.*

*Referent: Rasmus Bahnsen*

**Præsentation af de opstillede**

**Stine Bardeleben Helles:**  
  
”Det er en drøm for mig at få lov til at skabe forbindelse mellem det politiske arbejde i Alternativet og det tværgående lokale arbejde i lokaludvalget.

Det er en vej til at koble mellem de store visioner og drømme og det daglige liv i vores kvarter.

Det er en konkret, praktisk indsats for at realisere balancen mellem de tre bundlinjer i København, og det er muligheden for at arbejde sammen med andre engagerede borgere og blive inspireret, udfordret - og forhåbentlig klogere.”

**Jonas Slot Bach:**

”Efter en valgkamp, hvor knap 900 københavnere primært på Nørrebro stemte på mig, har jeg mod på meget mere politisk arbejde. Det er naturligt for mig at sætte mine kræfter ind på Nørrebro, som er det eneste sted, jeg har boet i København, og hvor jeg gennem det seneste års tid som KV17-kandidat har arbejdet hårdt for at sætte mig ind i lokale udfordringer og problemstillinger.   
Jeg ved, hvor vigtigt et fortsat løft af det frivillige foreningsliv, idrætsfaciliteterne, medborgerskabet og den fortsatte udvikling for bedre forhold for cyklist og mindre belastning fra biler er, og det vil jeg gerne arbejde for i lokaludvalget.”

**Jonathan Ries:**  
  
“Hvis politik skal forblive relevant og spændende for os alle, skal politik være forståeligt og meningsfyldt. Københavns Lokaludvalg giver os muligheden for at forme og påvirke politik helt ned på bydelsniveau. Efter 2 år i Alternativet Nørrebros bestyrelse og engagement i at udvikle Alternativet Københavns klima-, energi- og transportpolitik, stiller jeg nu op til at blive Alternativets repræsentant i Nørrebros lokaludvalg, da jeg gerne vil fortsætte med at udvikle os som bevægelse lokalt og give os en stemme i min bydel.

Jeg vil arbejde for, at der kommer mere fokus på følgende områder:

- Styrkelse af foreningsliv og gode naboskaber  
- En mindre fortætning af byen og sikring af diversitet  
- Bevarelse af og investeringer i flere grønne områder  
- Mindre luftforurening fra biltrafikken  
  
Jeg er 30, gift og har en lille søn”

**- Valghandling**

De tilstedeværende besluttede, at Jonathan Ries vælges som Alternativets medlem af Nørrebro Lokaludvalg, mens Jonas Slot Bach og Stine Helles vælges som hhv. 1. Og 2. Suppleant.

Forsamlingen var desuden enige om, at Jonathan, Stine og Jonas finder en god samarbejdsform for det nye år, og at de holder tæt kontakt til bestyrelsen på Nørrebro samt BR-repræsentanterne direkte og gennem Alternativet Kbh. Endelig var der enighed om, at vi selvsagt er tilstede ved alle møder i Lokaludvalget, og at vi sammen arbejder for at engagere medlemmer og andre interesserede i Lokaludvalgets arbejdsgrupper.

**- Tillykke til de valgte og tak for i dag**